Ήρωας της Ρωσικής Ομοσπονδίας

Ο Ήρωας της Ρωσικής Ομοσπονδίας (ρωσικά: Герой Российской Федерации) είναι το υψηλότερο βραβείο της Ρωσικής Ομοσπονδίας και απονέμεται για εξαιρετικά επιτεύγματα.

Ιστορία
Το βραβείο δημιουργήθηκε ως απόγονος του βραβείου "Ήρωας της Σοβιετικής Ένωσης" στις 20 Μαρτίου 1992, και τέθηκε σε ισχύ την ίδια μέρα με απόφαση του Ανωτάτου Σοβιέτ της Ρωσικής Ομοσπονδίας. Η πρώτη απονομή ήταν στον αστροναύτη Σεργκέι Κρικάλεφ, για την μεγαλύτερη παραμονή στο διάστημα με το διαστημικό σταθμό "Μιρ". Ανάμεσα στους βραβευμένους είναι οι αστροναύτες Γκενάντι Παντάλκα και Βαλέρι Πολιάκοφ, οι στρατηγοί Βλαντιμίρ Σαμάνοφ, Γκενάντι Τρόσεφ, Βίκτορ Γκερμανόβιτς, Σεργκέι Σσοϊγκού, οι αθλητές Λιουμπόφ Γιεγκόροβα, Αλεξάντερ Καρέλιν, Λαρίσα Λαζούτινα και οι πολιτικοί Αχμάντ Καντίροφ και Ραμζάν Καντίροφ. 

Πολλές απονομές του βραβείου αφορούν βετεράνους του Μεγάλου Πατριωτικού Πολέμου που για τον ένα ή τον άλλο λόγο δεν έλαβαν αντίστοιχο βραβείο νωρίτερα, ανάμεσα τους και μια γυναίκα πιλότος, η Λίντια Σουλάκινα. Τα περισσότερα όμως βραβεία απονεμήθηκαν σε στρατιώτες που συμμετείχαν στους πολέμους της Τσετσενίας. Επιπλέον, οι Ρώσοι κοσμοναύτες λαμβάνουν το βραβείο με την πρώτη πτήση τους στο διάστημα.

Είναι αξιοσημείωτο ότι τέσσερις Ήρωες της Ρωσικής Ομοσπονδίας ήταν και Ήρωες της Σοβιετικής Ένωσης: ο Σεργκέι Κριβάλεφ, ο Βαλέρι Πολιάκοφ, ο Νικολάι Μαϊντάνοφ και ο Αρτούρ Τσιλινγκάροφ. Επίσης ο σχεδιαστής όπλων, Μιχαήλ Καλάσνικοφ, εκτός από "Ήρωας της Ρωσικής Ομοσπονδίας" είναι και "Ήρωας της Σοσιαλιστικής Εργασίας". Υπήρχαν φορές, όμως, που οι βραβευμένοι αρνήθηκαν να παραλάβουν το βραβείο. Ένας από αυτούς ήταν ο Λεβ Ρόχλιν, ο οποίος συμμετείχε στον πόλεμο της Τσετσενίας, λέγοντας ότι δεν έχει δικαίωμα να παίρνει βραβείο για στρατιωτικές επιχειρήσεις στα πάτρια εδάφη.

Στατιστικές απονομών ανά χρονιά
1992: 10
1993: 54
1994: 39
1995: 145
1996: 128
1997: 50
1998: 46
1999: 65
2000: 174
2001: 29
2002: 24
2003: 32
2004: 34
2005: 21
2006: 13
2007: 11
2008: 39
2009: 16
2010: 5 (μέχρι τις 18 Απριλίου)

Στατιστικές απονομών ανά λόγο
Για την συμμετοχή στην στρατιωτική επιχείρηση του Νταγκεστάν, στον δεύτερο πόλεμο της Τσετσενίας: 310 άτομα
Για την συμμετοχή στον πρώτο πόλεμο της Τσετσενίας: 176 άτομα
Για την συμμετοχή στον Μεγάλο Πατριωτικό Πόλεμο: 105 άτομα
Για την συμμετοχή σε τεστ αεροπλάνων: 84 άτομα
Για τις παρεμβάσεις τους σε αντιτρομοκρατικές επιχειρήσεις στον Βόρειο Καύκασο (εκτός Τσετσενίας): 33 άτομα
Για την συμμετοχή σε δοκιμασίες των ναυτικών τεχνολογιών: 31 άτομα
Αστροναύτες: 30 άτομα
Για την συμμετοχή στα γεγονότα του Οκτωβρίου του 1993 στην Μόσχα: 25 άτομα
Για την συμμετοχή στα γεγονότα του Αυγούστου του 2008 στην Νότια Οσετία: 22 άτομα
Για την συμμετοχή στις εχθροπραξίες στο Τατζικιστάν το 1990: 18 άτομα
Για διάσωση ανθρώπων σε φυσικές και άλλες καταστροφές: 18 άτομα
Για τον σχεδιασμό όπλων: 15 άτομα
Για διάκριση σε αντιτρομοκρατικές επιχειρήσεις στον Βόρειο Καύκασο: 12 άτομα
Σε κατάσκοπους της ΕΣΣΔ και της Ρωσικής Ομοσπονδίας: 11 άτομα
Για επιχειρήσεις στο διάστημα: 10 άτομα
Για συμμετοχή στον αφγανικό πόλεμο: 6 άτομα
Για την εργασία στην γεωργία: 5 άτομα
Για την εκκαθάριση από την καταστροφή του Τσέρνομπιλ: 4 άτομα
Για την εκκένωση των Ρώσων πολιτών από την Καλούμπα: 3 άτομα
Για την διατήρηση της ειρήνης: 3 άτομα
Για έρευνες στην Αρκτική: 3 άτομα
Σε αυτούς που ξέφυγαν από τους Ταλιμπάν: 2 άτομα
Για την ανάπτυξη του αθλητισμού: 4 άτομα

Στατιστικές απονομών σε στρατιωτικούς
Στρατιώτες (52 άτομα)
Δεκανέας (6 άτομα)
Κατώτερος Λοχίας (19 άτομα)
Λοχίας (23 άτομα)
Σημαιοφόρος (10 άτομα)
Ανώτερος σημαιοφόρος (9 άτομα)
Ανθυπολοχαγός (12 άτομα)
Υπολοχαγός (51 άτομα)
Ανώτερος υπολοχαγός (90 άτομα)
Καπετάνιος (89 άτομα)
Ταγματάρχης (110 άτομα)
Αντισυνταγματάρχης και καπετάνιος 2ου βαθμού (92 άτομα)
Συνταγματάρχης και καπετάνιος 1ου βαθμού (154 άτομα)
Υποστράτηγος και Υποναύαρχος (21 άτομα)
Αντιπτέραρχος και Αντιναύαρχος (23 άτομα)
Συνταγματάρχης (10 άτομα)
Γενικός Γραμματέας του Στρατού (6 άτομα)
Στρατάρχης της Ρωσικής Ομοσπονδίας (1 άτομο)
Άμαχοι (125 άτομα)

Ρωσικές τιμητικές διακρίσεις